VF Plus spring suksesvol uit die blokke vir munisipale verkiesing-2016 | News@Media
June 20, 2016 admin	Die opkoms by die VF Plus se manifesbekendstelling vandag was tekenend van die party se groeiende steun onder alle minderheidsgemeenskappe in Suid-Afrika, sê dr. Pieter Mulder, leier van die VF Plus.
Hy sê hierdie groeitendens word bevestig deur die feit dat die party se ledetal sedert 2014 met byna 20% gegroei het.
Dr. Mulder het voor ŉ stampvol Encore-teater in Hatfield, Pretoria, klem gelê op die ANC se totale mislukking op plaaslike regeringsvlak. Hy sê dit word bewys deur die jongste verslag van die Ouditeur –Generaal (OG) wat bevind dat 92% van alle munisipaliteite in die land bankrot is.
Volgens dr. Mulder stel die VF Plus in die komende verkiesing meer kandidate as in enige vorige verkiesing en gaan die party sowat 3 000 wyke regoor Suid-Afrika deelneem.
Hy sê die party is ook trots daarop dat vroue en jeug hoë posisies op die meeste proporsionele lyste beklee en dat vroue en persone jonger as 35 in baie gevalle die burgemeesterskandidaat in hul munisipaliteite is.
“Die VF Plus sal na 1 Julie met die amptelike bekendmaking van sy kandidate ŉ groot hoeveelheid sittende raadslede van ander partye as VF Plus-kandidate onthul. Die meeste hiervan was voorheen verkose DA-kandidate.
“Die VF Plus het in 2013 sy missie herbewoord en het daarin die uitbouing en beskerming van minderhede in Suid-Afrika bekend gestel.
“Wat ons vandag hier gesien het, is ŉ bewys dat die VF Plus erns hiermee het. En om dié opwindende nuwe stroom na vore te neem, is die VF Plus goed toegerus met ŉ leierskorps wat spog met die meer politieke ervaring as enige ander party in Suid-Afrika.
“Die sewe lede van die party se uitvoerende dagbestuur het gesamentlik 126 jaar parlementêre ondervinding. Ook ons parlementêre span is akademies die hoogs gekwalifiseerde span met drie doktorsgrade en ŉ advokaat,” sê dr. Mulder.
Dr. Mulder se volledige toespraak word hiernaas geplaas:
VF Plus Manifesbekendstelling/FF Plus Manifesto 2014, Pretoria
Dr. Pieter Mulder, VF Plus leier
Van die 278 munisipaliteite in Suid-Afrika het net 54 of 19% ‘n skoon oudit ontvang.
Die Vryheidsfront Plus sê: “Ons het net so ‘n belang en ‘n reg in hierdie land as elke ander Suid-Afrikaner. Ons sal ons nie laat uitskuif nie.”
‘n Verdere feit is dat as die Suid-Afrikaanse skip sink, sink ons almal saam. Dit raak ons en ons kinders se toekoms ook. Daarom is ons nie bereid om te gaan lê nie. Ons het ook regte. Ons staan op vir ons regte.
“Veg vir jou regte.” In ander woorde: Staan hierdie verkiesing op — om getel te word.
‘n Jong ma sê aan my: “Al die baie politieke partye maak my deurmekaar. Vir wie moet ek stem?”
Die ouditeur generaal bevind dat 13% van munisipale bestuurders nie oor die nodige vaardighede en kwalifikasies beskik om hulle werk te kan doen nie. Hulle is die hoofde van munisipaliteite, hulle is in hierdie uiters senior poste aangestel — maar beskik nie oor die kwalifikasies of vaardighede om hulle werk te doen nie.
Ek het ‘n brief ontvang van ‘n Indiërdame wat aansoek vir ‘n belangrike pos by ŉ metroraad gedoen het. Sy sou ŉ groot verskil aan hulle finansiële situasie kon maak. Sy was ook die beste kandidaat — maar is nie aangestel nie.
Indiërs is slegs 2% van die bevolking. Omdat daar net tien poste op daardie vlak is, is Indiërs volgens ANC-teikens slegs geregtig op ‘n ‘kwart’ pos en kwalifiseer sy nie.
Kyk na Korrektiewe Dienste in die Wes-Kaap waar swartmense op ‘n kunsmatige manier van die noordelike provinsies af ingevoer moet word om Bruin bewaarders te vervang sodat die nasionale bevolkingskwota van 80% swart en 9% bruin ook in die Wes-Kaap kan geld.
Die VF Plus is tans die enigste party in die parlement met ‘n standpunt teen regstellende aksie en dat dit afgeskaf moet word.
Die president het gevra ek moet liewer nie ‘n nuwe debat oor regstellende aksie begin nie. Die ANC glo dat regstellende aksie verskerp moet word.
Die ANC stelsel van megastede en plaaslike munisipaliteite wat uit verskeie dorpe bestaan ver van mekaar — werk nie.
Die VF Plus sien diversiteit as ‘n bate vir Suid-Afrika. Dit is al ons tale en kulture. Diversiteit moet daarom op alle vlakke van regering erken en gekoester word. Dit sluit in respek vir alle gemeenskappe se tale, hulle simbole en historiese plek en straatname.
Hierdie stemme is bang om die kulturele- en taalverskeidenheid van Suid-Afrika te erken. Hulle is bang om te erken dat dit geakkommodeer moet word — terwyl hulle die oorweldigende internasionale getuienis ten gunste van akkommodasie ignoreer.
Hulle glo dat die enigste metode om versoening en ‘n nuwe lojaliteit teenoor Suid Afrika te verkry, is om hierdie verskille te onderdruk en net Engels te bevorder. Vir die meerderheid Afrikaanssprekendes en vir baie ander Suid-Afrikaners met hulle eie inheemse tale, is dit nie aanvaarbaar nie en veroorsaak dit tans weerstand.
“Die uitgerekte ‘kulturele sterwensbegeleiding’ van ou Afrikaanse instellings soos universiteite is regtig emosioneel uitputtend. Dis veral so (omdat) dit ‘kulturele moord of selfdood’ is. Die sout in die wonde is dat die moordenaars meestal die (Afrikaanse) ‘Rektore en doktore’ self is. Hul rede: die universiteit moet selfmoord pleeg om te keer dat hulle vermoor word- deur minister Blade Nzimande of die radikale studente.”
“Die hartseer word vererger deurdat hulle bly lieg dat Afrikaans ‘altyd ‘n plekkie sal hê'”
Afrikaanssprekendes is moderne mense. Afrikaanssprekendes gaan in 2016 hulle nie ophou of laat betrek by enige oplossing wat nie die toets van billikheid, regverdigheid, grondwetlikheid en nie-rassigheid kan deurstaan nie. Maar — so ‘n oplossing moet ook erkenning aan die waarhede van Suid-Afrika gee.
Die waarheid is dat ons ‘n baie diverse land is met verskillende tale, kulture, godsdienste en geskiedenisbeskouings.
Suid-Afrika bestaan uit meer as 50 miljoen individue maar ook uit baie gemeenskappe, minderhede en volke wat deur die verloop van die geskiedenis saam in Suider-Afrika geëindig het.
Ons help mekaar waar ons kan met gesprekke met die regering. Ek is bly dat hulle aan ons minderheidskonferensie kon deelneem en dat ons so vir hulle ‘n geleentheid kon skep om hulle saak in die parlement en voor die wêreld te stel.
My voorspelling is dat die ANC eendag gaan verloor teen ‘n koalisie van minderhede. Dit is waaraan ons tans bou.
“Die VF+ is die enigste huis vir die minderheidsgroepe. Die VF+ is die enigste party wat ‘n stem gee vir die San en die Khoi.
“Ons voel al soos ‘n rot wat gif geëet het. Ons swel nou op van al die beloftes.
Toe wil hy weet: Hoe werk dit? As sy strategiese stem nie gaan werk nie — Is daar ŉ manier hoe hy vir die VF Plus kan stem en steeds die ANC wen? Is dit moontlik?
Hoe werk so ŉ koalisie? Neem Kaapstad as voorbeeld: Met die plaaslike verkiesing in 2006 kon geen party meer as 50% in Kaapstad kry nie. ‘n Koalisie is tussen die DA, VF Plus, ACDP en enkele ander partye gevorm. Saam het die koalisiepartye 51% gehad en het so geslaag om die ANC in opposisie te kry.
Volgens sommige meningspeilings mag die ANC in hierdie verkiesing in ŉ metro soos Nelson Mandela (Port Elizabeth) minder as 50% kry. Omdat baie ANC kiesers tans ongelukkig is, is dit moontlik.
Die risiko van strategies stem is dat ‘n groter party soos byvoorbeeld die DA jou stem gebruik om in die raad te kom maar daarna is daardie sake wat vir jou belangrik is, nie vir hulle ‘n prioriteit nie omdat hulle nou optree in belang van ander teikengroep.
Interessant dat die bekende rubriekskrywer Leopoldt Scholtz in die Burger (21/2/2014) skryf dat dit “steeds moeiliker word om prinsipiële verskille tussen die DA en die ANC te vind. Al hoe meer, so lyk dit, word die DA ‘n “ANC-lite”.
Onthou — op stemdag 3 Augustus gaan jy meer as een stembrief kry. Die kiesstelsel laat toe dat jy vir die party van jou keuse kan stem sonder dat jou stem mors. Jou stem in die wyk en jou stem vir die partylys word bymekaar getel vir die proporsionele lys se uitslag.
As jy vir jou regte wil veg en glo minderhede het ook regte — dan stem jy vir die VF Plus.
Die VF Plus het ‘n lang rekord van suksesvolle politieke gevegte oor dorps- en straatname, oor plaasmoorde, oor veeltaligheid in Suid-Afrika en die behoud van almal se erfenis.
Die VF Plus onderneem om hierdie waardes in so ‘n koalisie van partye in te dra en daarvoor te veg.
‘n Jong man stuur gister vir my ŉ e-pos.
Hy eindig sy e-pos met: “Hierdie verkiesing gaan ek VF Plus stem — want julle praat nie net nie, julle doen ook.”
Daar is nog baie sulke voorbeelde van wat die VF Plus doen waarvan baie mense nie weet nie. Kom ons hou ‘n vasvra program oor ŉ paar van hierdie voorbeelde soos hulle op televisie maak. Tien vrae:
Vraag 1: Watter politieke party veg reeds die afgelope 10 jaar in die parlement vir die Transnetpensioenarisse wat verarm is deur net ‘n 2% verhoging elke jaar te kry? Die VF Plus.
Die VF Plus het nou die geveg aan ‘n onafhanklike regspan oorhandig wat dit verder voer. Hulle het reeds verskeie voorlopige oorwinnings in die hof behaal maar die finale hofsaak moet nog voorkom.
Vraag 2. Watter politieke party het ‘n klagte by die Menseregtekommissie gelê oor die opswepende “Kill the Boer” slagspreuk wat sekere ANC leiers gebruik het — en het daarin geslaag dat dit tot haatspraak verklaar is? Die VF Plus.
Vraag 3. Watter politieke party het ‘n hofsaak teen die regering gemaak omdat Suid-Afrikaners in die buiteland nie mag stem nie. Die VF Plus.
Vraag 4. Watter politieke party het die Oilgate skandaal in die Parlement ontbloot — wat daartoe gelei het dat die ANC miljoene rand moes terugbetaal? Die VF Plus.
Vraag 6. Watter party was eerste met ‘n petisie teen e-tol in Gauteng en is steeds besig om met elke moontlike metode die e-tol te beveg? Die VF Plus.
Vraag 7. Net een politieke party het nog ‘n toekenning van die Pan Suid-Afrikaanse taalraad gekry. Die toekenning was vir die wyse waarop die party nie net Afrikaans nie, maar alle inheemse tale in Suid-Afrika bevorder het. Watter politieke party is dit? Die VF Plus
Vraag 8. Watter party se aansoek het geslaag om in Europa lid te word van UNPO – die Unrepresented Nations and People Organization? Die VF Plus.
Vraag 10. Watter party het in Kaapstad in die parlement ‘n suksesvolle konferensie met internasionale sprekers oor minderhede aangebied waar lede van die Khoi, San, Bruin belangegroep en die Afrikaner hulle saak kon stel. Die VF Plus.
Ek dink die jong man wat die e-pos aan my gestuur het, is reg toe hy geskryf het: “Hierdie verkiesing gaan ek VF Plus stem — want julle praat nie net nie, julle doen ook.”
Hoe kry ons dit reg in hierdie moeilike tye? Omdat ek gelukkig is om ‘n kampioenspan parlementslede, Wetgewerlede en Stadsraadslede saam met my te hê.
As ek na die kwalifikasies en ervaring van die VF Plus kandidate wat genomineer is kyk, is ek trots op ‘n dinamiese, kundige, ervare en energieke span.
Staan op en sê u stuur met hierdie verkiesing ŉ boodskap aan president Zuma dat hy moet gaan
As jy dit gedoen het en ons het saam alles menslik gedoen om ‘n beter bedeling vir ons en ons kinders in hierdie land te kry, dan bly die ongelooflike troos in die Bybel in Efesiërs 1 as God sê dat hy alles laat gebeur volgens sy raadsbesluit want ons weet:
munisipale verkiesingverkiesingvf plus	Post navigation
Previous PostProteas Clinic Netball Series Against WalesNext PostSouth African World Tennis Rankings	Accreditation	Recently Viewed